정조 6년
館學儒生生員徐貞輔尹若烈鄭東喆。進士徐澈修。生員李羲觀。進士申龜朝李英秀申漢朝李魯謙安光宇。生員李東運。進士金履翼。生員趙學愼。進士徐弘輔金載璉。生員徐瀅修。進士任晦周金龍淳李牧永。生員宋耕玉。進士李始源金履恭申昔。生員黃仁燾。進士洪大協尹致猷金明淳。生員沈能運。進士金晉柱洪樂綏洪履簡。生員李道永。進士鄭櫶。生員洪祜淵。進士李英實。生員朴龜源。進士李完慶。生員申翊漢。進士洪敎萬。生員趙雲絅。進士李榮祚。生員李羲淳。進士洪義浩。生員金在明。進士柳譚。生員李元會。進士韓濟裕。生員李厚延。進士韓興裕。生員李耆永。進士任弘常。生員沈師存。進士尹光廉。生員金孝建。進士尹時東。生員崔弘重。進士金碩鉉。生員宋永鎭。進士李英源。生員趙鎭大。進士申獻朝李義度。生員洪大淵。進士李箕采李榮澤李命暹。生員安棨。進士李靑尹永儀徐積修。生員洪樂敎。進士李晩祥兪漢正李基慶。生員鄭晩錫。進士李在誠李弘儒李正容。生員鄭來百。進士洪準源尹載伋。生員李敏祜。進士鄭東敎申憙淵。生員洪樂敏。進士兪漢維李師中。生員黃仁紀。進士李𤨧魚用羽金載翼。生員洪大應。進士兪漢絅。生員趙學敏。進士李東宲。生員朴猷煥。進士鄭猷煥。生員李勉兢。進士權熻。生員金致和。進士黃勉喆。生員朴能源。進士宋益鼎。生員趙鎭寧。進士南巖老。生員李義術。進士申光萬。生員趙得林。進士李義在。生員李秉濬。進士李延偉。生員金履良。進士李雨肅。生員鄭濰。進士李丁運。生員李遇濟。進士沈孝之。生員趙重鎭。進士李羲雲。生員金熙朝金載健李漢保。進士徐有齡閔光曮。生員李漢濯。進士李東駿。生員洪昪。進士李羲之。生員林贇。進士李觀海。生員朴世覃。進士蔡一揆。生員申宅權。進士權揆。生員吳聖楫。進士金復仁。生員申。進士鄭得中。生員崔命鼎。進士蔡友恭。生員鄭東羽。進士韓德晉。生員姜頤燮。進士李德龜。生員沈瀁。進士兪海柱。生員南象一。進士金履祚。生員韓應濂。進士沈翼賢李彦圭。生員柳。進士李希聖。生員李鼎基。進士李。生員申履相。進士金。生員睦黃中。進士洪亮祖。生員鄭垕。進士朴命燮。生員趙彦翼。進士金禧燮。生員金廷鄰。進士李尙載。生員盧种。進士吳大坤。生員安景祺。進士崔楨勳。生員尹愭。進士尹靖國。生員崔廷憲。進士柳之羽。生員韓允鎭。進士金鍒。生員柳晊。進士姜。生員尹光垂。進士金承禧。生員尹義東。進士姜彙斌。生員兪憲柱。進士朴宗福。生員鄭文綏。進士沈商鎭。生員沈厚之。進士鄭可容。生員鄭東五。進士孟任大。生員趙斗鉉。進士趙學魯。生員尹毅東。進士申錫老。生員宋文奎。進士任希靖。生員洪景斗。進士李興慶。生員尹星基。進士柳秉均。生員李星源。進士洪景圭。生員李浤。進士安宗益。生員李明復。進士朴夏鎭。生員趙光集。進士安鼎尹。生員李炳胄。進士李厚璥。生員李毅采李尙榮。進士李廷仁。生員韓商新李趾亨。進士朴盈源。生員呂源永李重燁。進士李亨基。生員許濬李翼舜。進士李準海。生員柳憲周。進士洪克浩。生員金益河朴宗烈。進士金相宅。生員申熽李是銑。進士嚴思健。生員李世述朴定源。進士朴喆源。生員金台煥。進士姜大鎭。生員安檍。進士盧錫圭。生員柳烇崔炤。進士尹光碩。生員柳焯。進士李東普。生員兪漢輔。進士徐有行。生員李明翼。進士朴泳。生員孟欽圭。進士李述明。生員申洸河。進士金履祥。生員權搆。進士李光顯。生員沈銖。進士權漢玉。生員李薰。進士趙煐。生員李寅炯。進士李國昌。生員韓䎘。進士姜儐。生員李明孚。進士鄭涑。生員鄭東愼。進士李景漢。生員李安默。進士尹東耉。生員柳觀鎭。進士姜顯永。生員許導。進士鄭濂。生員李寅默。進士李得祚。生員柳師模。進士韓錫倫。生員宋翼弘。進士朴大和。生員尹光顔。進士李晦保。生員朴道永。進士洪受浩。生員趙尙溫。進士具允德。生員金圭。進士權偗。生員洪彛浩權時彦。進士姜克成。生員呂得永禹景模。進士朴道采。生員李湸申光河。進士李鴻逵。生員鄭淑沈鳳錫。進士李儒壽。生員卞赫祚沈廸。進士李挺奎。生員李國著尹景遠。幼學南公轍趙雲繪金啓河洪樂俊李崑秀徐有秉洪志燮金益彬鄭昌耆尹象基韓用成李文載洪大衡柳誠鄭文會宋徽載李永錫任履周柳詠黃鍾五尹行任沈象奎朴宗龜申頤朝姜德恒李世馣康李烒安潤默李尙彙徐範禮李敏祖盧宗璞宋宗奎朴昌朝權瑢金珏嚴錫龜權行彦丁載默李衡謩金應著李禧麟文光銖李肇徽白致煥鄭運奎金泰熙李尙沃安孫會慶朴胄驥李思謙柳朴東憲任義尙丁在昱尹久東朴周一尹之泰李羲簡南蓍老兪聖柱李尙履朴宗默李養儒朴東厚沈能進金洛淳沈能遜徐興輔安錫良李玏徐應輔沈述祖尹致恒權箕應尹致弘金厚淵李珞沈膺祖李琭李度明朴蓍壽尹魯東尹景烈洪秉夏尹敬烈權厚應李俶載沈履恭朴師賓朴基正沈溎柳運東洪樂愼崔陽重柳運弘徐亨輔金喆淳申仁淳李源長申大受尹範圭金在敎兪景柱尹之魯金在牧洪鼎命尹致衡李需光兪漢良李㷞鄭來重趙德輿李在源李師善李文燮尹致亮李之茂南應來李頔李冝寧李經九兪彦順李碩鎭元在明尹崇烈金基胤尹養烈徐有獻安光進徐有簡安光鼎李克成韓象履李顯經閔克大兪聃柱金魯行金鋼李靖會申㦉柳謐李基正沈㴛林周喆李和誠崔在鉉尙熙澤吳榮鎭李相龍林樂喆李相鳳丁載光李希郁李漢敎金樂淵南建中李羲民崔挺運兪世煥李廷憲金鐮沈稙金光獻李民城洪大淵金載奕李寅城張學聖徐宜輔睦仁圭朴景德李省存李世玉權傐沈公權李存德李馨遠趙廷愚趙廷憲李東準白東晦趙光鉉李儒準崔景魯李玄謙沈樂賢金瑜孟欽明金載龜金熙華李之翰白東旭金熙宙金秉淵崔達天沈在賢李宅徽李衡采尹顯大任烒曺定振徐有聲李命裕安光宙洪錞洪鉉李雨龍鄭持容李德明金斗年韓泰益鄭光杓魚用默趙咸鎭沈喆之趙毅淳尹象默李羲溫李元坤金重斗尹悌東鄭毅祚李翼新朴壽煥李文會沈師章沈周永柳誠李永鉉趙應鎭吳在大趙泰鎭鄭世祐趙呂鎭李晉秀趙履鎭趙泓李在誠金魯順柳仁根金履宲安光晦李英雲金魯簡李英胄洪大榮尹永烈韓用修權襈申光謹韓翊洪李得養申光海韓度洪李時行兪文柱沈允之尹大烈朴心浩李集培金樂濬趙在衡兪山柱金鍾眞李祖應李度文李光億李祖範李㲄姜世選沈泰永李儒龍沈逸之閔孝一朴忠圭沈性浩南陟老韓命觀申綮徐有執曺命益金烈行尹範圭徐有城朴興采朴周鳴尹章厚李憲祜崔煐任㠍李光文李尙存李防申大受鄭東圭李德彬尹公烈吳載紳沈善之申光宅金觀海韓錫敏李興一徐膺修柳宋永洪時泳柳星會吳泰儉朴聲源金聖玉尹誼烈宋義載李尙孝李英純尹之敬李玄圭沈若祖金俊金魯鍾金斗景韓公普柳重默尹行可韓致奎鄭存大徐畬修兪益煥兪漢寅曺允述趙經鎭吳慶元申漵兪漢寓尹趾東金世淳鄭時協權鴻翊李宗明曺冝振趙學善李好明金履儉趙學順李學明魚用儀姜世恭沈能定魚用恒姜世文金老根徐慤修朴啓純金敎根鄭持綏金蓍根李鍾仁姜彛壁權商應南履應韓用九趙台榮尹勉純李重延南履昇李冝敏尹載億朴是源任希純洪一浩李奎瞻尹亮烈金毅淳宋翼圭具宗熙南復秀柳德毅林泰鎭洪秉純金時翰李元植朴胄源金熙臣李集憲趙混白東明任義白金載羽徐有儞朴逸源權中倫徐種修朴肯源尹亨烈朴宗憲徐善修申龜顯李箕來黃載顯朴龍德徐敎修沈應祖趙煐尹衍相沈來永吳允常李潢李英紹李溏李英顯李憲翼趙哲永李憲周趙鎭鼎金魯應李晦祥李羲坤趙學春趙學雲趙秀臣趙基漢沈學之申光岳趙學信沈樂源洪秉順申光玉洪秉翼李尙進李正紳李漢鎭兪漢直黃仁純李鵬九吳煥龜金義協李澤鎭尹珩朴冕源李儒望李光一柳鼎均李儒豊鄭彦伋洪樂游魚用集姜世暹韓元履徐有材李衍僖許暕徐有廉李亨會成萬柱李四羽許趙秀人崔光弼任烜朴匡漢朴弘圭柳遠鳴具厚榮黃載恒洪致亨李潤祜閔修天申光軾韓性謙李壽仁李東延朴宗翊金義集尹懿喆宋翼亨洪樂行鄭順祚兪漢敏閔光誼魚用九許䨙洪履黿權趾性吳彦度黃仁煥李同亨鄭來益宋榮李和鼎李尙培朴東載李來鼎林彦喆李漢德李羲元權應錫沈師定李輶朴致和李承薰李孝永李致薰李孝成安命遠金儀敎金載琬安福遠朴宗山申大中洪靖祚申匡朝黃載浚申觀朝鄭纉欽金遠根李鼎昌具康李靖會申綬吳頤常申緝鄭在中申素金載命沈坦之金載永金聲翕張重弼金載定申景憲張重謐金載盛鄭東晩申景素金載熙鄭東奭申景玄李基百鄭東益申曮趙秀民鄭東一申錫顯兪永柱辛用河李根申鍾顯尹致民鄭東七申錫耆姜應一李度洪朴元陽申光五李圭新徐靖輔趙進慶申秉顯徐冕輔趙樂源尹定烈申履祿徐有永韓公弼沈魯賢徐英修鄭時養尹昇東宋鳳休許尹廷鉉具光勳李光秀任師周兪漢相李肇源徐有俊朴世明李命夔徐季修李宅鉉李五秀李秉遠洪冝燮李商鉉李厚性柳成喆李端容李英華吳泰元李敬五具命稷李厚福崔秉孝吳晉秀鄭才良李基弘林秉遠趙良鎭南鼎來趙桓鎭南泰來洪慶祚南鳳來魚用天宋冕載李博載李審度李義裕李澤淵宋之庠朴重浩南履復洪濟榮沈能繼洪景禹李載復洪善泳金漸祿洪義泳朴宗默徐有膺李斗峻徐有能朴宗殷徐有肯黃載鼎徐有望李魯憲李灋李載玉曺允遂申熙朝趙得永金䥐申鳳朝金錅宋翼進趙德升申海朝洪柱夏宋翼遠申昇朝申健朝李應宗洪柱華韓用謙任尙濬申夔朝金復煥李遠猷鄭櫟徐觀淳權太應李一初李齊吾金琥權丕應沈師英洪秉玉沈養鎭趙在翼朴基成鄭載集柳晉逵柳師喆尹文喆洪祜淵朴弘默安墩李壽薰李基爀李相重李翼榮兪鼎柱李相基兪益柱李致重兪晉柱柳以衍洪起翰兪老柱沈鎜李晩誠朴趾源郭林宬李光顯朴宗維徐念修李田秀吳淵常李肇源金斗明李彦榮吳敏常宋遠載朴肇源吳叙常金有鎭尹孝東兪孟煥吳敎常鄭履綏尹致衡任厚常沈澈永尹敎東申在陽黃基宇沈憲祖姜彙喆金啓淵南惠寬徐有會李堂運金履鏽權夏應辛耆寧兪漢扶徐益淳吳在斗徐殷輔李亨正徐有烈兪晩柱朴道昇宋文一沈能直安聖呂吳崇鎭沈能廸徐有本安廷輔沈能岳徐柔修張重說申在明李勉剛權褧金羲淳尹龜祥李文峻李益顯朴宗卨柳儆李羲益朴宗臣金處光李文緝李宗亨吳夏常李相琦趙鎰吳明常李相謙李重玄李善普李命吉李允升張志尙李維徽韓光晉南建翼南錫老睦泰鉉李慤李尙默鄭取善尹昌赫李羲年任熻尹重烈尹致順沈師民李基中鄭國輝李相鵬李靖國洪鍈李義大金漢奎徐有倫尹行進閔百謙金魯東李集寬李義學南健明柳諶柳諗李英昭李魯益李英紀兪文煥金相任徐有惇李魯閔徐有聞徐有恂李謙中李好天徐匡輔申恒南養來沈兢之權度應韓益鎭李泰中李魯儉趙亨鎭李魯點金志淳李鍾植金岳淳李鍾直李秉植尹致良鄭斯猷李魯正尹善養李魯赫趙綏源申錫耉黃基晩洪秉恒洪樂衡柳順之柳憲之洪柔燮鄭鈺趙道寬李集箕趙賢基等疏曰。伏以。臣等跡忝賢關。義在明倫。目見亂逆層生。上而誣衊三殿。下而誑惑一世。天經地義。將至於斁絶無餘。故相率叫閽。略陳沬血之忱。而微誠未格。兪音尙靳。遂使凶醜之類。至今假息。而民彛物則晦而不明。玆敢不避煩瀆之誅。復陳沐浴之義。惟聖明垂察焉。噫嘻。痛矣。亂臣賊子。非一朝一夕之故。其所由來者漸矣。丙丁諸逆。孰非元惡大憝。而惡如鄭妻凶如龜柱。尙假偃息於覆載之間。人紀何以不壞。天常何以不斁耶。鄭妻龜柱之不之誅。而國榮德相。無所知懼。同聲相應。國榮德相之不之誅。而最翊澤白。又無所知懼。接踵以出。惟此諸賊。同是一腸。改頭換面。迭出無已。天常何時可明。人紀何時可立耶。噫嘻。諸賊肯綮。都在於德相之四字凶言。而國榮頤指於煥億。假名於德相。內懷沮遏大策之心。外售誑惑衆聽之計。權勢則譸張一世。情跡則糾結群凶。純彬賣其姪。而內外和應。煥億賣其叔。而東西跳踉。於是焉海賊湖凶。又相繼而起。此皆通天地亘萬古所未有之惡逆。而殿下每於治逆之時。遽置傅生之典。或幸逭顯戮。偃死牗下者有之。或只命薄竄。尙保首領者有之。又或竝與薄竄。而未施者有之。刑政如此。而其可曰。國有法乎。澤白諸賊之逆節凶謀。專由於舊賊之未卽鋤治也。噫。澤賊直一天地間。戾氣所鍾。而平日所包藏者。無非凶國樂禍之心也。陰承最中義翊之逆謀。暗襲湖逆海賊之凶圖。投進凶疏。滿紙叫嚷。指無爲有。架虛鑿空。誣逼聖躬。熒惑中外。至若三疏退却。謂筵席之密敎。向來湖賊。謂儒獄之橫罹。至曰。默想光景。還覺一笑。又曰。如此變年。生亦何爲。且所謂立朝錄三字六字之說。尤何等窮凶叵測之甚耶。此猶不足。又復募得死黨之賊。而潛售不軌之謀。粧出換面之疏。而以爲殿後之計。及其帳殿親問之時。稱我不稱臣。十次二十次三十次遲晩等說。咆哮凶悖。狂叫亂嚷。而甚至於不少之人。薄脅桁楊之說。直與能賊不道之語。如出一口。斯莫非此賊之斷案也。凡此大逆不道之罪。不一而足。而旣不得卽地磔屍於藁街。反使之時日貸頭於府獄。而其所詬天罵日不道之說。又百倍於鞫問之時。至有守獄之卒。驚惶奔告。金吾之堂。憤惋請對。則爲今日臣子者。孰不欲食肉寢皮也。噫嘻。亂臣賊子。從古何限。而豈有如此賊之窮凶絶悖者哉。言之痛心。思之墜膽。支解孥戮之典。宜不待時。少洩神人之憤。而一日二日。尙未施當施之典。則輿情之憤鬱。刑章之失當。尤如何哉。噫。有白之劇惡大憝。尙何言哉。渠以卑微之類。濫登侍從之列。不知踰分。猶懷怨懟之心。甘心死黨。敢生覬覦之計。受澤賊之賄。承最翊之嗾。往來綢繆。設計兇獰。乘澤逆凶疏之後。蹈湖賊罔測之語。節節凶慘。言言巧惡。至於十一字凶言而極矣。頭載天日。而恣意詬罵。面對君父。而甘心悖慢。謀之不足。而筆之於書。書之不足。而發之於供。直與澤賊凶言。一而二。二而一。古今天下。豈有如此等凶逆也哉。旣不得卽加顯戮。而又復遽然物故。收孥之典。尙未擧行。而殆與偃死牗下者無異。輿情憤惋。寧欲無生。噫。彼最中。官已尊而身已退矣。厚蒙國家之生成。而不思報答。敢恨悖姪之廢枳。而潛懷怨懟。頤指有白。而氣使澤徵。釀出不道之疏。爛商罔測之言。凡所以包藏禍心。糾結凶徒者。不徒渠所獨辦。又使義翊而左右之。延接於渠家而議之。邀來於壁洞而謀之。噫。國家何負於渠。而其所凶國樂禍之心。乃至此極耶。惟彼義翊。性本陰譎。濟以妖邪。行跡閃忽。出沒無常。爲世指目。厥惟久矣。本以國榮之押客。甘作煥億之死友。沮遏凶謀。無不同參。薄施譴削。尙保首領者。於渠萬幸。則固當杜門俟罪。祝天知感。而梟腸莫變。狼性益肆。乃敢爲怨國之計。募得不逞之徒。內受乃叔之陰謀。外倡澤白之凶圖。若欲臚列。其千罪萬惡。則與彼澤白煥億等諸賊。一串貫來矣。惡逆如此。而其可以爲人疏率。而不施嚴鞫得情之典耶。澤白是大逆不道之賊。而窩窟則最中義翊也。最翊是大逆不道之賊。而根柢則德億純彬也。澤白兩賊。當伏大逆之誅。則爲根柢窩窟者。豈可獨逭於天誅乎。此外諸囚之當問而不問。不當赦而赦之者。其數夥然。獄體之疎虞。臣民之憤惋。至此而極矣。臣等謂樂純之兄弟。德相之叔姪。及湖海諸賊。竝與最中義翊。而亟命拿來。嚴鞫得情。盡根柢痛斷乃已。澤徵支解之刑。有白孥戮之典。不日擧行。而他餘諸罪人。亟命嚴鞫。夬正典刑。斷不可已也。臣等伏讀日前所下傳敎。則全保世臣之聖意。藹然於絲綸。而至敎以恐有蔓延之慮。卽加曠蕩之典。我聖上好生之德。洽于民心。不殺之威。著于區域。直與夏后之泣辜。殷王之解網。前後一揆。而深仁厚德。同大於乾坤。凡在瞻聆。孰不感戴欽仰。而第伏念古昔聖王。奉天行討。五刑五用。未嘗或弛。故以虞舜之欽恤。而猶嚴於四凶誅殛之典。以成湯之寬仁。而尙有孥戮不赦之文。蓋當誅而誅。以辟止辟。而春生秋殺。竝行而不悖也。今若不論其罪犯之輕重。只以世臣而全保之。則恐有乖於春秋懲討之義也。噫。華元。宋之世臣。而孔子誅之以不臣。慶父。魯之世臣。而聖人斷之以無將。今此罪通於天。惡極於地。如鄭妻龜柱德億純彬及湖海諸逆。最翊諸賊。而尙欲以全保之。則不幾乎保養蛇蝎。豢畜豺狼者耶。惟其窩窟未破。而黨與滋長。根柢未拔。而枝葉漸滋。馴至于澤白而極矣。伏願聖明。亟恢乾斷。嚴加鋤治。使亂賊知懼。而無至種下生種。使倫綱復明。而無至日湮日晦。臣等不勝大願。臣等無任激切屛營之至。謹昧死以聞。答曰。省疏具悉。爾等以德相等事。盛陳沐浴之請。士論所在。公議難拂。而處分之止此。悉諭朝臣之批。爾等退修學業。